पानी सप्लाई पाइप लाइन की मरम्मत के चलते पूर्व योजना के अनुसार हुडा विभाग ने सुबह आठ बजे से ही बसई वॉटर ट्रीटमेंट प्लांट से पानी की सप्लाई बंद कर दी। जिसके चलते लोगों को काफी परेशानी का सामना करना पड़ा। विभाग ने तीन में से जोन नंबर एक और दो को बंद किया है। जोन तीन से पानी की सप्लाई जारी रही। जिसके कारण सेक्टर 45 से 57 तक और सोहना रोड स्थित कॉलोनियों में पानी की सप्लाई जा रही। तेजी से पाइप लाइन की मरम्मत में जुटे हुडा कर्मचारियों ने दावा किया कि कार्य बुधवार रात तक पूरा कर लिया जाएगा और गुरुवार सुबह लोगों को सप्लाई देने का पूरा प्रयास होगा।